wickkiey/tamil-wikipedia-chunked huggingface dataset:
# நயன்தாரா திரைப்படங்கள்

நயன்தாரா ஒரு இந்திய நடிகையும் திரைப்படத் தயாரிப்பாளரும் ஆவார். அவர், 2003 ஆம் ஆண்டு, சத்யன் அந்திகாட்டின் மலையாளத் திரைப்படமான *மனசினக்கரே* மூலம் அறிமுகமானார். அதன் வணிகரீதியான வெற்றியின் மூலம் நிறைய திரைப்படங்களில் நடிக்கும் வாய்ப்புக் கிடைத்தது. அடுத்த ஆண்டில் மேலும் இரண்டு மலையாளப் படங்களில் நடித்தார்: அவை ஷாஜி கைலாஸின் *நாட்டுராஜாவு* மற்றும் ஃபாசிலின் உளவியல் திகிலூட்டும் *விஸ்மயத்தும்பது* ஆகியனவாகும். 2005 ஆம் ஆண்டு வெளியான அரியின் தமிழ்த் திரைப்படமான *அய்யா* என்ற படத்தில் நடித்தார். இவர் நடித்த மலையாளம் அல்லாத வேற்று மொழிப்படம் இதுவாகும். இந்தப் படத்தின் படப்பிடிப்பில் இருந்தபோது, அதன் இயக்குநர் *பி.வாசுவின் மனைவி மனசினக்கரைப்* பார்த்து சிபாரிசு செய்ததால், அவர் மற்றொரு தமிழ்ப் படமான *சந்திரமுகியில்* நடித்தார்.. படம் 100 நாட்களுக்கு மேல் திரையரங்குகளில் ஓடியது, இறுதியில் நயன்தாராவை தமிழில் அதிகம் தேடப்பட்ட நடிகைகளில் ஒருவராக மாற்றியது. அந்த ஆண்டின் பிற்பகுதியில், அவர் ஏ.ஆர்.முருகதாஸின் *கஜினியில்* துணை வேடத்தில் நடித்தார், இது வணிக ரீதியாகவும் பெரிய வெற்றியைப் பெற்றது.  
நயன்தாரா 2006 இல் *லட்சுமி* என்ற படத்தின் மூலம் தெலுங்கு சினிமாவில் அறிமுகமானார். இதைத் தொடர்ந்து அதே ஆண்டு மற்றொரு தெலுங்கு படமான *பாஸ்* திரைப்படத்தில் நடித்தார். அந்த ஆண்டில் அவர் நான்கு தமிழ் படங்களில் தோன்றினார்: *கள்வனின் காதலி*, *வல்லவன்*, *தலைமகன்* மற்றும் *ஈ* . *பில்லாவில்* (2007) நடித்ததற்காக நயன்தாரா பாராட்டுகளைப் பெற்றார். அந்த படத்தின் வெற்றி, சிபியை (Satyam Infoway Ltd (SIFY) தமிழ் சினிமாவின் கவர்ச்சி ராணி" என்று வர்ணிக்க வழிவகுத்தது. அவரது 2008 ஆம் ஆண்டு வெளியான *யாரடி நீ மோகினி* அந்த ஆண்டின் வெற்றிப்படம் மட்டுமின்றி, இவரை அந்த ஆண்டின் முன்னணி நடிகையாகவும். 2009 ஆம் ஆண்டில் இவருடைய *வில்லு*, *ஆஞ்சநேயுலு* மற்றும் *ஆதவன்* .ஆகிய மூன்று திரைப்படங்கள் வெளியாயின.:2010 ஆம் ஆண்டு, அவர் பெண் கதாநாயகியாக நடித்த அனைத்து திரைப்படங்களும் வணிக ரீதியாக வெற்றி பெற்றன: நான்கு தென் மொழிகளில் அவருக்கு ஐந்து படங்கள் வணிகரீதியான வெற்றி பெற்றுத்தந்தன இவை: *அதுர்ஸ்* (தெலுங்கு) *மெய்க்காப்பாளர்* (மலையாளம்), *சிம்ஹா* (தெலுங்கு), *பாஸ் என்கிற பாஸ்கரன்* (தமிழ்) கன்னடத் திரையுலகில் இவர் முதலில் தோன்றிய *சூப்பர்* இவர் நடித்த ஒரே கன்னடப்படமாக அமைந்தது.. இவர் நடித்த *சிம்ஹா*, *பாஸ் என்கிற பாஸ்கரன்* மற்றும் *சூப்பர்* ஆகிய திரைப்படங்களுக்காக அந்தந்த மொழிகளில் சிறந்த நடிகைக்கான பிலிம்பேர் விருதினைப் பெற்றார்.  
2011 ஆம் ஆண்டு, நயன்தாரா *ஸ்ரீ ராம ராஜ்ஜியத்தில் சீதையாக* நடித்தார். இது இந்து இதிகாசமான *இராமாயணத்தில்* ஒரு அத்தியாயத்தை அடிப்படையாகக் கொண்டது. அதற்காக அவர் சிறந்த நடிகைக்கான பிலிம்பேர் விருதை வென்றார் - தெலுங்கு . *கிருஷ்ணம் வந்தே ஜகத்குரும்* (2012) திரைப்படத்தில் அவரது நடிப்பு அதே பிரிவில் மற்றொரு வெற்றியை பெற்றுத்தந்தது.. *ராஜா ராணி* (2013) *நானும் ரவுடிதான்* (2015), மற்றும் *அறம்* (2017), ஆகிய படங்களில் சிறந்த நடிகைக்கான பிலிம்பேர் விருதை பெற்றுத்தந்தன. மேலும் இரு *முகன்* (2016) படத்திற்காகவும் சிறந்த நடிகைக்கான விருதிற்குப் பரிந்துரைக்கப்பட்டார்.
# நயன்தாரா திரைப்படங்கள்

## திரைப்படம்

**List of films and roles**  
| ''மனசினக்கரே
'' | கௌரி | மலையாளம் | அறிமுக திரைப்படம் |
| --- | --- | --- | --- |
| *அய்யா* | செல்வி | தமிழ் | தமிழ் அறிமுகம் |
| *கள்வனின் காதலி* | அரிதா | தமிழ் |  |
| *யோகி* | நந்தினி | தெலுங்கு |  |
| *யாரடி நீ மோகினி* | கீர்த்தி (கோமளவல்லி) | தமிழ் |  |
| *வில்லு* | ஜான்வி | தமிழ் |  |
| *அதுர்ஸ்* | சந்திரகலா | தெலுங்கு |  |
| *ஸ்ரீ இராம ராஜ்யம்* | சீதை | தெலுங்கு |  |
| *கிருஷ்ணம் வந்தே ஜகத்குரும்* | தேவிகா | தெலுங்கு |  |
| *எதிர்நீச்சல்* | அவராகவே | தமிழ் | பாடல் சிறப்புத் தோற்றம் "லோக்கல் பாய்ஸ்" |
| *இது கதிர்வேலன் காதல்* | பவித்ரா | தமிழ் |  |
| *நண்பேன்டா* | ரம்யா | தமிழ் |  |
| *புதிய நியமம்* | வாசுகி அய்யர் | மலையாளம் |  |
| *டோரா* | பவளக்கொடி | தமிழ் |  |
| *ஜெய சிம்ஹா* | கௌரி | தெலுங்கு |  |
| *விசுவாசம்* | நிரஞ்சனா | தமிழ் |  |
| *தர்பார்* | லில்லி | தமிழ் |  |
| *நிழல்* | சர்மிளா | மலையாளம் |  |
| *காத்து வாக்குலே ரெண்டு காதல்* | கண்மணி கங்குலி | தமிழ் |  |
| தலைப்பு இல்லை அட்லீ படம் | இந்தி | படப்பிடிப்பு, இந்திப்பட அறிமுகம் |  |
| *காட்பாதர்* | தெலுங்கு | படப்பிடிப்பில் |  |
| *கனெக்ட்* | தமிழ் | படப்பிடிப்பில் | } |
# நயன்தாரா திரைப்படங்கள்

## திரைப்படம்

### இசை கானொளி

| 2021 | "காலம் ஒரு துரோகி" | லஹரி இசை | *ராக்கிக்கான* விளம்பரப் பாடல் |
| --- | --- | --- | --- |
# நயன்தாரா திரைப்படங்கள்

## திரைப்படம்

### தயாரிப்பாளராக

- *நெற்றிக்கன்* (2021)
- *ராக்கி* (2021)
- *காத்து வாக்குல ரெண்டு காதல்* (2022)
- *கனெக்ட்* (2022)
- *கூழாங்கல் / Pebbles* (TBA)
- *ஊர்க்குருவி* (TBA)
- *வாக்கிங் டாக்கிங் ஸ்ட்ராபெரி ஐஸ்கிரீம்* (TBA)
- *ஷுப் யாத்ரா* (குஜராத்தி திரைப்படம்) (TBA)
# நயன்தாரா திரைப்படங்கள்

## மேலும் பார்க்கவும்

- நயன்தாரா பெற்ற விருதுகள் மற்றும் பரிந்துரைகளின் பட்டியல்
# ரைவன் நகரம்

**ரைவன் நகரம்** (**Rivne**) உக்ரைன் நாட்டின் வடமேற்கில் அமைந்த ரைவன் மாகாணத்தின் தலைநகரம் ஆகும். 63 சதுர கிலோ மீட்டர் பரப்பளவு கொண்ட ரைவன் நகரத்தின் 2021ம் ஆண்டின் சராசரி மக்கள் தொகை 2,45,289 ஆகும்.
# ரைவன் நகரம்

## பொருளாதாரம்

ரைவன் நகரத்தில் இயந்திர தளவாடங்கள் உற்பத்தி தொழிற்சாலைகளும், உலோகத் தொழிற்சாலைகள் மற்றும் வேதியியல் தொழிற்சாலைகள், லினன் நூல் ஆடைகள் உற்பத்தி தொழிற்சாலைகள் உள்ளது.
# ரைவன் நகரம்

## இதனையும் காண்க

- ரைவன் மாகாணம்
# சுல்தான் அசுலான் ஷா வானூர்தி நிலையம்

**சுல்தான் அசுலான் ஷா வானூர்தி நிலையம்** <small>அல்லது</small> **ஈப்போ வானூர்தி நிலையம்** ; (ஆங்கிலம்: *Sultan Azlan Shah Airport* <small>அல்லது</small> *Ipoh Airport*; மலாய்: Lapangan Terbang Sultan Azlan Shah; சீனம்: 怡保国际机场) என்பது மலேசியா, பேராக் மாநிலத்தில் ஈப்போ மாநகரில் அமைந்துள்ள வானூர்தி நிலையம் ஆகும்.  
இந்த வானூர்தி நிலையம், பேராக்; ஈப்போ வாழ் மக்களுக்கு வானூர்திச் சேவையை வழங்கும் நிலையமாக விளங்குகிறது. ஈப்போ நகர மையத்தில் இருந்து 6 கிலோமீட்டர் (3.7 மைல்) தொலைவில் அமைந்துள்ளது. சுல்தான் அசுலான் ஷா வானூர்தி நிலையம் மலேசியாவின் ஏழாவது பரபரப்பான வானூர்தி நிலையமாக விளங்குகிறது.
# சுல்தான் அசுலான் ஷா வானூர்தி நிலையம்

## வரலாறு

தொடக்கத்தில் போக்கர் *(Fokker)* ரக வானூர்திகளுக்கான சிறிய வானூர்தி நிலையமாக தோற்றுவிக்கப்பட்டது. இறுதியில் தாரை *(ஜெட்)* வானூர்திகளின் செயல்பாடுகளுக்கு இடமளிக்கும் வகையில் விரிவாக்கப்பட்டது.  
1989-ஆம் ஆண்டில், பேராக் அரச நகரான கோலாகங்சார் நகருக்கு, இரண்டாம் எலிசபெத் மகாராணியார் வருகை புரிந்தார். அவர் வருகை தருவதற்கு முன்னர் அப்போதைய வானூர்தி நிலையத்தின் முனையம் செப்பனிடப் பட்டது.
# சுல்தான் அசுலான் ஷா வானூர்தி நிலையம்

## வரலாறு

### சுபாங் வானூர்தி நிலையம்

வடக்கு-தெற்கு விரைவுசாலை திறக்கப்படுவதற்கு முன்னர், இந்த வானூர்தி நிலையத்தை ஏராளமான பயணிகள் பயன்படுத்தி வந்தனர். ஈப்போ கோலாலம்பூர் பயணப் பாதையில் மலேசியா ஏர்லைன்ஸ் *(Malaysia Airlines)* வானூர்தி நிறுவனம் சுபாங்கில் இருக்கும் சுல்தான் அப்துல் அஜிஸ் ஷா வானூர்தி நிலையத்தைப் பயன்படுத்தியது.  
இந்தச் சுபாங் வானூர்தி நிலையம், கோலாலம்பூர், பெட்டாலிங் ஜெயா, கிள்ளான், சுபாங் ஜெயா, கிளானா ஜெயா, டாமன்சாரா நகரப் பகுதிகளுக்கு அருகாமையில் இருந்ததால், பெரும்பாலான ஈப்போ பயணிகள் மலேசியா எயர்லைன்சு வானூர்திச் சேவைக்கு முதலிடம் வழங்கினர். ஆனால், இப்போது நிலைமை மாறிவிட்டது.
# சுல்தான் அசுலான் ஷா வானூர்தி நிலையம்

## வரலாறு

### புதுத் திட்டங்கள்

வடக்கு-தெற்கு விரைவுச்சாலை திறக்கப்பட்டதும், பலர் அதிக விலை கொண்ட வானூர்திப் பயணத்தைத் தவிர்த்தனர். அதனால் மலேசியா ஏர்லைன்ஸ் தன் சேவையை நிறுத்திக் கொண்டது. பின்னர் ஏர் ஏசியா நிறுவனமும் தன் கோலாலம்பூர் - ஈப்போ வானூர்திச் சேவையை நிறுத்திக் கொண்டது.  
சுல்தான் அசுலான் ஷா வானூர்தி நிலையத்தைப் பராமரித்து வரும் மலேசிய வானவூர்தி நிலையங்கள் நிறுவனம் மாற்றுவழியாக வெளிநாட்டுப் பயணிகளைக் கவரும் வகையில் புதுத் திட்டங்களைக் கொண்டு வந்தது.
# சுல்தான் அசுலான் ஷா வானூர்தி நிலையம்

## வரலாறு

### போயிங் 737 வானூர்திகள்

அந்த வகையில் பெரிய வானூர்திகளின் பயன்பாட்டிற்காக வானூர்தி நிலையத்தை புதுப்பிக்கும் திட்டங்கள் உருவாக்கப்பட்டன. ரிங்கிட் 45 மில்லியன் செலவில் புதிய 'நவீன' முனையக் கட்டிடமும்; மற்றும் விரிவாக்கப்பட்ட ஓடுபாதையும் உருவாக்கப்பட்டன.  
2,000 மீட்டர்கள் (6,600 அடி) ஓடுபாதை நீளமாக்கப்பட்டது. இதனால் போயிங் 737 மற்றும் ஏர்பஸ் ஏ320 போன்ற பெரிய வானூர்திகள் தரையிறங்கிச் செல்வதற்கு வசதிகள் ஏற்படுத்தித் தரப்பட்டன.
# சுல்தான் அசுலான் ஷா வானூர்தி நிலையம்

## வரலாறு

### வெளிநாட்டுச் சேவைகள்

2018-இல், மலிண்டோ ஏர் வானூர்தி நிறுவனம் மேடானுக்கு ஒரு புதிய சேவையைத் தொடங்கியது.  
அக்டோபர் 2018-இல், ஏர் ஏசியா வானூர்தி நிறுவனம் ஜொகூர் பாருவில் இருந்து ஈப்போ வரை சேவைகளை மீண்டும் தொடங்கியது.  
டிசம்பர் 2018-இல், ஏர் ஏசியா வானூர்தி நிறுவனம் ஈப்போவில் இருந்து சிங்கப்பூர் வரை சேவைகளைத் தொடங்கியது.
# சுல்தான் அசுலான் ஷா வானூர்தி நிலையம்

## வானூர்திச் சேவைகள்

| வானூர்திச் சேவைகள் | சேரிடங்கள் |  |
| --- | --- | --- |
| **ஏர்ஏசியா** | **செனாய் பன்னாட்டு வானூர்தி நிலையம் (ஜொகூர் பாரு)** |  |
| **ஸ்கூட் ஏர்** | **சிங்கப்பூர் சாங்கி வானூர்தி நிலையம் (சிங்கப்பூர்)** | } |
சிங்கப்பூர் சாங்கி வானூர்தி நிலையம்
# சுல்தான் அசுலான் ஷா வானூர்தி நிலையம்

## புள்ளிவிவரங்கள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| <>ஆண்டு</> | <>பயணிகள்
வருகை</> | <>பயணிகள்
% மாற்றம்</> | <>சரக்கு
(டன்கள்)</> | <>சரக்கு
% மாற்றம்</> | <>வானூர்தி
நகர்வுகள்</> | <>வானூர்தி
% மாற்றம்</> |
| --- | --- | --- | --- | --- | --- | --- |
| 2003 | 115,286 | 498 | 1,572 | 11.88 |  |  |
| 2004 | 103,123 | 735 | 1,402 | 10.84 |  |  |
| 2005 | 74,451 | 437 | 1,145 | 18.31 |  |  |
| 2006 | 64,711 | 357 | 954 | 16.72 |  |  |
| 2007 | 814 | 10 | 12 | 98.73 |  |  |
| 2008 | 5,376 | 0 | 183 | 14252 |  |  |
| 2009 | 21,937 | 0 | 384 | 109.85 |  |  |
| 2010 | 48,508 | 0 | 844 | 119.84 |  |  |
| 2011 | 71,169 | 0 | 1,536 | 82.07 |  |  |
| 2012 | 73,354 | 34 | 1,515 | 1.49 |  |  |
| 2013 | 74,320 | 403 | 1,464 | 3.45 |  |  |
| 2014 | 98,768 | 32.9 | 296 | 26.6 | 17,682 | 1107.888 |
| 2015 | 222,606 | 125.4 | 318 | 7.2 | 19,956 | 12.98 |
| 2016 | 269,696 | 21.2 | 178 | 44.1 | 14,137 | 29.28 |
| 2017 | 274,146 | 1.7 | 105 | 40.8 | 10,910 | 22.89 |
| 2018 | 315,673 | 15.1 | 142 | 35.1 | 10,369 | 5.0 |
| 2019 | 457,231 | 44.8 | 0 | 12,170 | 17.4 |  |
| 2020 | 100,585 | 78.0 | 0 | 15,511 | 27.5 |  |
| <sup>*மூலம்: மலேசிய வானூர்தி நிலையங்கள் நிறுவனம்*</sup> | } |  |  |  |  |  |
# சுல்தான் அசுலான் ஷா வானூர்தி நிலையம்

## இலக்குகள்

**'''சுல்தான் அசுலான் ஷா வானூர்தி நிலையத்திலிருந்து பன்னாட்டு வானூர்திகள்'''**  
| வானூர்தி நிறுவனங்கள் | குறிப்பு |  |  |
| --- | --- | --- | --- |
| 1 | சிங்கப்பூர், சிங்கப்பூர் | 5 | TR (ஸ்கூட் ஏர்) |
**'''சுல்தான் அசுலான் ஷா வானூர்தி நிலையத்திலிருந்து உள்நாட்டு வானூர்திகள்'''**  
| வானூர்தி நிறுவனங்கள் | குறிப்பு |  |  |
| --- | --- | --- | --- |
| 1 | செனாய் பன்னாட்டு வானூர்தி நிலையம் ஜொகூர் பாரு, ஜொகூர் | 4 | AK (ஏர்ஏசியா) |
| 2 | லங்காவி, கெடா | 3 | AK (ஏர்ஏசியா) |
# பிளைத் நெட்டைக்காலி

**பிளைத் நெட்டைக்காலி** (*Blyth's pipit*)(*ஆந்தசு காடில்விசுகி*) என்பது மங்கோலியா மற்றும் சீனா, திபெத் மற்றும் இந்தியாவின் அண்டை பகுதிகளில் இனப்பெருக்கம் செய்யும் ஒரு நடுத்தர அளவிலான குருவியாகும். இது தெற்காசியாவில் திறந்த தாழ் நிலப்பகுதிகளுக்கு நகரும் நீண்ட தூரம் புலம்பெயரும் பறவையாகும். இது மேற்கு ஐரோப்பாவிற்கு மிகவும் அரிதான வேக்ரண்ட் ஆகும்.  
பிளைத் நெட்டைக்காலி பெரிய நெட்டைக்காலியாகும். ஆனால் இவை தரையில் காணப்படும் வேறுபடுத்தியறிய இயலா சிற்றினமாகும். இதன் மேல் பகுதி பழுப்பு நிறத்துடன் கீழே வெளிர் நிறமாகக் காணப்படும். இது ரிச்சர்டு நெட்டைக்காலி போன்று காணப்படும். ஆனால் சற்று சிறியது, குறுகிய கால்கள் மற்றும் குறுகிய அடர் அலகுடன், வலுவானது பறத்தலையும் ரிச்சர்டு நெட்டைக்காலியினை விடத் தெளிவான அழைப்பினை உடையது.  
தெற்காசியாவில், குளிர்காலத்தில், ரிச்சர்டு நெட்டைக்காலி உட்பட, உட்பட இப்பகுதியில் வசிக்கும் மற்ற பெரிய நெட்டைக்காலியிலிருந்து இதை வேறுபடுத்துவதில் கவனமாக இருக்க வேண்டும். இந்த சிற்றினம் பூச்சி உண்ணி வகையினைச் சார்ந்தது.  
இந்த பறவைக்கு ஆங்கிலேய விலங்கியல் நிபுணர் எட்வர்ட் பிளைத் பெயரிடப்பட்டது. *ஆந்தசு* என்ற பேரினப் பெயர் புல்வெளிகளின் சிறிய பறவையின் இலத்தீன் பெயர். குறிப்பிட்ட *காடில்விசுகி* என்பது போலந்து பிரபு மற்றும் கள இயற்கை ஆர்வலர் விக்டர் காடில்விசுகியை நினைவுகூருகிறது.
# திருவொற்றியூர் தேரடி மெற்றோ நிலையம்

**திருவொற்றியூர் தேரடி மெற்றோ நிலையம்** (*Tiruvottriyur Theradi metro station*) என்பது சென்னை மெட்ரோவின் தடம் 1 விரிவாக்கத்தில் உள்ள ஒரு பெருநகர் ரயில் நிலையம் ஆகும். இது சென்னை மெட்ரோவின் நீல வழித்தடத்தில் உள்ள 26 நிலையங்களில் ஒன்றாகும். இந்த நிலையம் திருவொற்றியூர் மற்றும் சென்னையின் வடக்கு புறநகர் பகுதிகளுக்குச் சேவை செய்யும். இந்த நிலையம் கட்டுமானத்தில் உள்ளது. எனவே மெட்ரோ ரயில்கள் இந்த நிலையத்தைத் தவிர்க்கின்றன. கட்டுமானப் பணிகள் முடிந்ததும் இந்நிலையம் பயன்பாட்டிற்கு வரும்.
# திருவொற்றியூர் தேரடி மெற்றோ நிலையம்

## வரலாறு

14 பிப்ரவரி 2021 அன்று, நீல வழித்தடம் வடக்கு விரிவாக்கத்தின் துவக்கத்தின் போது, இந்த நிலைய கட்டுமானம் நிறைவுறாமல் இருந்தது. இந்த நிலையம் ஜனவரி 2022க்குள் நிறைவடையும் என்று எதிர்பார்க்கப்பட்டது.
# திருவொற்றியூர் தேரடி மெற்றோ நிலையம்

## நிலையம்

### கட்டமைப்பு

திருவொற்றியூர் தேரடி நீல வழித்தடத்தில் (சென்னை மெட்ரோ) அமைந்துள்ள ஒரு உயரமான மெற்றோ நிலையம் ஆகும்.
# திருவொற்றியூர் தேரடி மெற்றோ நிலையம்

## மேலும் பார்க்கவும்

- சென்னை
- சென்னை மெட்ரோ நிலையங்களின் பட்டியல்
- சென்னையில் உள்ள ரயில் நிலையங்கள்
# 44 ஆவது சதுரங்க ஒலிம்பியாடு

| 44-ஆவது சதுரங்க ஒலிம்பியாடு
44th Chess Olympiad |
| --- |
| 44-ஆவது சதுரங்க ஒலிம்பியாடின் சின்னம் |
**44-ஆவது சதுரங்க ஒலிம்பியாடு** (*44-th Chess Olympiad*), **சென்னை 2022** 2022 சூலை 28 முதல் ஆகத்து 9 வரை இந்தியாவில், சென்னையில் நடைபெற்றது. பன்னாட்டு சதுரங்கக் கூட்டமைப்பு (FIDE) இப்போட்டிகளை ஒருங்கிணைத்து நடத்துகிறது. திறந்தநிலைப் போட்டிகளும், பெண்களுக்கான போட்டிகளும், சதுரங்கத்தை ஊக்குவிக்கும் நிகழ்வுகளும் இடம்பெற்றன.  
இந்நிகழ்வு தொடக்கத்தில் உருசியாவில் காந்தி-மான்சீசுக்கு நகரில் இடம்பெறுவதாக இருந்து, பின்னர் மாஸ்கோவில் 2020 ஆகத்து மாதத்தில் நடத்துவதற்கு திட்டமிடப்பட்டது. இருப்பினும், கோவிட்-19 பெருந்தொற்று காரணமாக இது மீண்டும் ஒத்திவைக்கப்பட்டது. இதுவே இந்தியாவில் நடந்த முதலாவது சதுரங்க ஒலிம்பியாடு ஆகும்.  
பங்கேற்பாளர்களின் மொத்த எண்ணிக்கை 1,737 ஆகும், இதில் 937 பேர் திறந்தநிலையிலும், 800 பேர் பெண்கள் போட்டியிலும் கலந்து கொண்டனர். பதிவு செய்யப்பட்ட அணிகளின் எண்ணிக்கை 186 நாடுகளில் இருந்து 188 அணிகள் திறந்தநிலையிலும், 160 நாடுகளில் இருந்து 162 பெண்கள் அணிகளும் பங்குபற்றின. சதுரங்க ஒலிம்பியாது சென்னையில் செரட்டனின் போர் பாயிண்ட்சு மாநாட்டு மையத்திலும், தொடக்க, நிறைவு விழாக்கள் சவகர்லால் நேரு அரங்கத்திலும் நடைபெற்றன. இந்த நிகழ்வின் தலைமை நடுவர் பிரான்சின் லாரன்ட் பிரேட் ஆவார்.  
திறந்தநிலைப் போட்டிகளில் உசுபெக்கிசுத்தான் அணி தங்கப் பதக்கத்தை வென்றது, இது சதுரங்க ஒலிம்பியாடுகளில் அவர்களின் முதலாவது பதக்கமாகும், அதே நேரத்தில் பெண்கள் பிரிவில் உக்ரைன் தங்கத்தை வென்றது. இது அவர்களது இரண்டாவது தங்கப் பதக்கமாகும் (முன்னர் 2006 இல் வென்றது). ஆங்கிலேய வீரர் டேவிட் ஹோவெல், திறந்த நிகழ்வில் 2898 என்ற செயல்திறன் மதிப்பீட்டில் சாத்தியமான 8 புள்ளிகளில் 7½ புள்ளிகளைப் பெற்று, தனிப்பட்ட வீரருக்கான அதிகபட்ச புள்ளிகளைப் பெற்றார். போலந்து வீராங்கனை ஒலிவியா கியோல்பாசா, பெண்கள் நிகழ்வில் 2565 என்ற செயல்திறன் மதிப்பீட்டில் சாத்தியமான 11 புள்ளிகளில் 9½ புள்ளிகளைப் பெற்று, தனிநபருக்கான அதிகபட்ச புள்ளிகளைப் பெற்றார்.  
இந்த ஒலிம்பியாடு போட்டிகளின் போது, 93வது பன்னாட்டு சதுரங்கக் கூட்டமைப்பின் மாநாடும் நடந்தது, இதன்போது உருசியாவின் ஆர்க்காதி துவர்க்கோவிச் மாநாட்டின் தலைவராக மீண்டும் தேர்ந்தெடுக்கப்பட்டார், விசுவநாதன் ஆனந்த் அதன் துணைத் தலைவராகத் தேர்ந்தெடுக்கப்பட்டார்.
# 44 ஆவது சதுரங்க ஒலிம்பியாடு

## ஏலச் செயல்முறை

43 ஆவது சதுரங்க ஒலிம்பியாடு, 2019 சதுரங்க உலகக் கோப்பை போட்டிகளுக்கான பன்னாட்டு சதுரங்கக் கூட்டமைப்பின் ஏலச் செயல்முறை 2015 ஆம் ஆண்ட்டின் பிற்பகுதியில் தொடங்கியது. நிகழ்வை நடத்த ஆர்வமுள்ள ஒவ்வொரு நகரமும் 31 மார்ச் 2016 ஆம் ஆண்டு மார்ச்சு மாதம் 16 ஆம் தேதிக்குள் தங்கள் ஏலத்தை பிடே அமைப்புக்கு சமர்ப்பிக்க வேண்டும். பன்னாட்டு சதுரங்கக் கூட்டமைப்பின் கையேட்டின் ஒலிம்பியாடு விதிமுறைகளுக்கு இணங்க தேவையான அனைத்து ஏற்பாடுகளும் ஏற்பாட்டாளரால் செய்யப்படும் என்று உத்தரவாதம் அளிக்கப்பட வேண்டும். பன்னாட்டு சதுரங்கக் கூட்டமைப்பின் விதிகள் 4.1, 4.2 மற்றும் 4.3 ஆகியவற்றின் படி ஏற்பாட்டுக் குழு, நிதி மற்றும் வசதிகள் மற்றும் உதவித்தொகை வழங்குதல் தொடர்பான நடைமுறைகளும் இதில் அடங்கும். காண்டி-மான்சிசுக்கு நகரம் மட்டுமே சதுரங்க ஒலிம்பியாடு நடத்த ஏலம் கேட்டிருந்தது. அர்செண்டினா மற்றும் சுலோவாக்கியாவின் தேசிய கூட்டமைப்புகளும் ஆரம்ப ஆர்வம் காட்டியதாக தெரிவிக்கப்பட்டது.  
2016 ஆம் ஆண்டு செப்டம்பர் மாதத்தில் பாகுவில் நடந்த 87 ஆவது பன்னாட்டு சதுரங்கக் கூட்டமைப்பின் கூட்டத்தில் இறுதி முடிவு எடுக்கப்பட்டது. பன்னாட்டு சதுரங்கக் கூட்டமைப்பின் தலைவர் கிர்சன் இலியும்சினோவ் ஏலத்திற்கு ஒப்புதல் அளித்தார்.  
மார்ச் 15, 2022 ஆம் ஆண்டு மார்ச்சு மாதம் 15 ஆம் தேதியன்று இந்தியாவின் சென்னை இந்த நிகழ்வின் புதிய நிகழிடமாக இருக்கும் என்று பன்னாட்டு சதுரங்கக் கூட்டமைப்பு அறிவித்தது. விழாவின் போது நரேந்திர மோடி பூவனூர் சதுரங்க வல்லபநாதர் கோயில் பற்றி குறிப்பிட்டார்.
# 44 ஆவது சதுரங்க ஒலிம்பியாடு

## ஏலச் செயல்முறை

### பங்குபற்றிய அணிகள்

திறந்த போட்டிகளில் 186 தேசியக் கூட்டமைப்புகளைப் பிரதிநிதித்துவப்படுத்திய 188 அணிகள் விளையாடின. இது ஒரு புதிய சாதனை ஆகும். போட்டிகளை நடத்திய இந்தியா மூன்று அணிகளைக் களமிறக்கியது. பெண்களுக்கான சுற்றுப் போட்டியில் 160 கூட்டமைப்புகளைச் சேர்ந்த 162 அணிகள் பங்கேற்றன. நெதர்லாந்து அண்டிலிசு, 2010 முதல் இல்லாத நிறுவனமாக இருந்தாலும், இந்தப் பெயரில் அணிகளைக் களமிறக்க அனுமதிக்கப்பட்டது.  
| 44-ஆவது சதுரங்க ஒலிம்பியாதில் பங்கேற்ற அணிகள் |  |
| --- | --- |
| * **
*
*
*
*
*
*
*
*
*
*
*
*
*
*
*
* **
*
*
*
*
* **
* **
*
*
*
*
*
* **
*
* **
*
*
*
*
*
*
*
*
*
* **
*
*
* **
*
*
*
*
*
*
*
*
*
* **
*
*
*
*
*
*
*
*
*
*
* **
*
*
*
*
*
*
* **(நடத்தும் நாடு)**
* இந்தியா-2
* இந்தியா-3
*
*
*
*
*
*
*
*
*
*
* **
*
*
*
*
*
*
*
*
*
*
* **
*
* **
* **
*
*
*
*
*
*
* **
*
*
*
*
*
*
* **
*
*
*
* **
*
*
* *நெதர்லாந்து அண்டிலிசு*
*
*
* **
*
*
*
*
*
*
*
* **
*
*
*
*
*
*
* **
*
*
* **
* **
* **
* **
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* *அமெரிக்க கன்னித் தீவுகள்*
*
*
*
* ****
*
* **
*
* | } |  
;குறிப்புகள்  
- *சாய்வில்* எழுதப்பட்டுள்ள நாடுகள் திறந்த நிகழ்வில் மட்டுமே களமிறக்கிய அணிகளைக் குறிக்கும்.
- *தடித்த* எழுத்துகளில் உள்ள நாடுகள் பெண்கள் போட்டியில் மட்டும் அணிகளைக் களமிறக்கின.
# 44 ஆவது சதுரங்க ஒலிம்பியாடு

## போட்டி விதிமுறைகளும் நாட்காட்டியும்

அனைத்துப் போட்டிகளுக்குமான நேரக் கட்டுப்பாடு 40 நகர்வுகளுக்கு 90 நிமிடங்களாகும், 40வது நகர்வுக்குப் பிறகு ஒவ்வொரு நகர்வுக்கும் 30 வினாடிகளாக கூடுதல் 30 நிமிடங்கள் ஒதுக்கப்படும். ஆட்டத்தின் போது எந்த நேரத்திலும் ஒரு வீரர் ஒப்புதலின் பேரில் சமநிலை வழங்க அனுமதிக்கப்படுகிறது. மொத்தம் 11 சுற்றுகள் விளையாடப்படும், இதில் ஒவ்வொரு அணியும் தங்கள் நான்கு வீரர்களுடன் மற்றொரு அணிக்கு எதிராக விளையாடும். ஒவ்வொரு அணியும் ஒரு இருப்பு வீரரைப் பரிந்துரைக்க அனுமதிக்கப்படுகிறது.  
ஒவ்வொரு சுற்றிலும் வென்ற ஆட்டப் புள்ளிகளின் அடிப்படையில் அணிகள் தரவரிசைப்படுத்தப்படுகின்றன. இரண்டு அல்லது அதற்கு மேற்பட்ட அணிகள் ஒரே எண்ணிக்கையிலான புள்ளிகளைப் பெற்றால், சமன்முறிவைப் பயன்படுத்துவதன் மூலம் முடிவு தீர்மானிக்கப்படுகிறது: 1. சோன்போர்ன்-பெர்கர் அமைப்பு; 2. எடுத்த மொத்தப் போட்டிப் புள்ளிகள்; 3. எதிரணியின் போட்டிப் புள்ளிகளின் கூட்டுத்தொகை, குறைந்த ஒன்றைத் தவிர்த்து.  
:*அனைத்து நாட்களும் இ.சீ.நே (ஒசநே+5:30)*
<div>
| **தொ.நி** | தொடக்க நிகழ்வு | **ந** | நடுவர்கள் கூட்டம் | **த** | தலைவர்கள் கூட்டம் | **1** | சுற்று | **ஓ.நா** | ஓய்வு நாள் | **இ.நி** | இறுதி நிகழ்வு | } |
| --- | --- | --- | --- | --- | --- | --- | --- | --- | --- | --- | --- | --- |  
| சூலை/ஆகத்து | 28
வியாழன் | 29
வெள்ளி | 30
சனி | 31
ஞாயிறு | 1
திங்கள் | 2
செவ்வாய் | 3
புதன் | 4
வியாழன் | 5
வெள்ளி | 6
சனி | 7
ஞாயிறு | 8
திங்கள் | 9
செவ்வாய் |
| --- | --- | --- | --- | --- | --- | --- | --- | --- | --- | --- | --- | --- | --- |
| விழாக்கள் | **தொ.நி** | **இ.நி** |  |  |  |  |  |  |  |  |  |  |  |
| கூட்டங்கள் | **ந** |  |  |  |  |  |  |  |  |  |  |  |  |
| **த** |  |  |  |  |  |  |  |  |  |  |  |  |  |
| போட்டிச் சுற்று | **1** | **2** | **3** | **4** | **5** | **6** | **ஓ.நா** | **7** | **8** | **9** | **10** | **11** | }</div> |
# 44 ஆவது சதுரங்க ஒலிம்பியாடு

## அணிகளும் பெற்ற புள்ளிகளும்

### பெண்களுக்கான நிகழ்வு

) அதிக மதிப்பெண் பெற்ற வீராங்கனை.]]
பெண்கள் போட்டியில் 160 நாடுகளை பிரதிநிதித்துவப்படுத்தும் 162 அணிகள் பங்கேற்று சாதனை படைத்துள்ளன. போட்டியை நடத்தும் நாடான இந்தியா, மூன்று அணிகளை களமிறக்கியது.  
கடந்த 11 ஒலிம்பியாடுகளில் ஒன்பதில் தங்கப் பதக்கத்தை வென்ற உருசியாவும் சீனாவும் இல்லாததால், போட்டி நடத்தும் நாடான இந்தியா 2486 என்ற சராசரி மதிப்பீட்டில் முதல் தரவரிசையில் உள்ளது. இந்த அணியில் கொனேரு ஹம்பி, ஹரிகா துரோணவல்லி ஆகியோரும், வைசாலி இரமேசுபாபு, தானியா சாச்தேவ், பக்தி குல்கர்ணி ஆகியோரும் முதல் பலகைகளில் உள்ளனர். ஜார்ஜியா 18 ஆட்டப்புள்ளிகளைப் பெற்றிருந்தாலும், மோசமான சமன் முறிவைக் கொண்டிருந்ததால், வெள்ளிப்பதக்கத்தைப் பெற்றது. முதலாவது இந்திய அணி வெண்கலப் பதக்கத்தைப் பெற்றது. ஏழு சுற்றுகளுக்குப் பிறகு இரண்டு புள்ளிகளுடன் போட்டியில் முன்னணியில் இருந்த இந்திய அணி, ஒன்பதாவது சுற்றில் போலந்திடமும், பதினொராவது சுற்றில் அமெரிக்காவிடமும் தோற்று, 17 ஆட்டப்புள்ளிகளைப் பெற்றது. அமெரிக்காவும் கசக்கசுத்தானும் இந்தியாவைப் போலவே 17 புள்ளிகளைப் பெற்றிருந்தாலும், பலவீனமான சமன்முறிவுகளைக் கொண்டிருந்ததால் அவை முறையே நான்காவதும், ஐந்தாவதும் இடங்களைப் பிடித்தன.
# புளியங்குடி சட்டமன்றத் தொகுதி

**புளியங்குடி சட்டமன்றத் தொகுதி** (*Puliyangudi Assembly constituency*) என்பது இந்தியாவின் தென் மாநிலமான தமிழ்நாட்டின் இன்றைய தென்காசி மாவட்டத்தில் ஒரு முறை மட்டும் செயல்பாட்டிலிருந்த சட்டமன்றத் தொகுதியாகும். இது தென்காசி நாடாளுமன்றத் தொகுதியின் பகுதியாகவும் இருந்தது.
# புளியங்குடி சட்டமன்றத் தொகுதி

## மதராசு மாநிலம்

| 1962 | பி. ஊர்க்காவலன் | இந்திய தேசிய காங்கிரசு |
| --- | --- | --- |
# புளியங்குடி சட்டமன்றத் தொகுதி

## தேர்தல் முடிவுகள்

### 1962

சென்னை மாநில சட்டமன்றத் தேர்தல், 1962 : புளியங்குடி
| **காங்கிரசு** | **பி. ஊர்க்காவன்** | **23,485** | **42.69%** |
| --- | --- | --- | --- |
| தி.மு.க | பி. துரை ராஜ் | 13,458 | 24.46% |
| சிபிஐ | எஸ். பெரியசாமி | 8,673 | 15.76% |
| சுதந்திராக் கட்சி | வி. கரடி மாடசாமி | 7,453 | 13.55% |
| சுயேச்சை | கே.சண்முகம் | 1,950 | 3.54% |
| காங்கிரசு **வெற்றி** (புதிய இடம்) | } |  |  |
# மனநல ஆராய்ச்சி அறக்கட்டளை

**மனநல ஆராய்ச்சி அறக்கட்டளை** (*Schizophrenia Research Foundation*) என்பது 1984-ல் சென்னையில் நிறுவப்பட்ட நிறுவனம் ஆகும். இது கடுமையான மனநல கோளாறுகளால் பாதிக்கப்பட்டவர்களுக்குத் தரமான பராமரிப்பு மற்றும் மறுவாழ்வு வழங்குவதை முதன்மை நோக்கமாகக் கொண்டுள்ளது. இந்த அறக்கட்டளை திருவேற்காடு மற்றும் மகாபலிபுரத்தில் இரண்டு குடியிருப்பு மறுவாழ்வு மையங்களுடன், சென்னை அண்ணா நகரில் அமைந்துள்ள மனநல மையத்தையும் கொண்டுள்ளது.
# மனநல ஆராய்ச்சி அறக்கட்டளை

## ஆராய்ச்சி

உலக சுகாதார நிறுவனத்தால் நடத்தப்பட்ட பல ஆய்வுகளில் இந்த அறக்கட்டளை பங்கெடுத்துள்ளது. உலக மனநல சங்கம், ஜான்ஸ் ஹாப்கின்ஸ் பல்கலைக்கழகம், கிங்ஸ் கல்லூரிஇலண்டன், ஆக்ஸ்பாம், இந்திய மருத்துவ ஆராய்ச்சி சபை, அனைத்திந்திய மருத்துவ அறிவியல் கழகம், நிம்கன்சு மற்றும் டாட்டா சமூக அறிவியல் கழகம் ஆகிய மனநல ஆராய்ச்சி நிறுவனங்களுடன் இணைந்து பயணிக்கின்றது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், 'மனநலம் மற்றும் சமூக அறிவியலில்' முனைவர் பட்டப் படிப்புகளுக்கான மையமாக இந்த அறக்கட்டளை நிறுவனத்தினை அங்கீகரித்துள்ளது. அறக்கட்டளையின் மாநாடு (ICONS) இரண்டு வருடத்திற்கு ஒரு முறை நடைபெறுகிறது. இதில் உலகம் உலகம் முழுவதிலுமிருந்துலும் புகழ்பெற்ற ஆராய்ச்சியாளர்கள் கலந்துகொள்கின்றனர்.
# மனநல ஆராய்ச்சி அறக்கட்டளை

## கல்வியாளர்கள்

தேசிய தேர்வு வாரியம் 2009 முதல் மனநல மருத்துவத்தில் முதுநிலை படிப்பின் பயிற்சிக்கான மையமாக இதனை அங்கீகரித்துள்ளது. மனநல ஆராய்ச்சி அறக்கட்டளை உளவியல், சமூகப் பணி, செவிலியம், மற்றும் தொழில்சார் சிகிச்சை ஆகியவற்றில் பல்வேறு பயிற்சி மற்றும் பட்டறைகளை வழங்குகிறது. இது தேசிய மனநல மற்றும் நரம்பியல் நிறுவனத்துடன் இணைந்து 'மனநலப் பராமரிப்பு மற்றும் ஆலோசனையில்' ஒரு வருட பட்டயப்படிப்பினையும், தமிழ்நாடு டாக்டர் எம்ஜிஆர் மருத்துவப் பல்கலைக்கழகத்துடன் இணைந்து மனநலத்தில் முனைவர் பட்ட ஆராய்ச்சியையும் வழங்குகிறது.
# மனநல ஆராய்ச்சி அறக்கட்டளை

## விழிப்புணர்வு

மனநல ஆராய்ச்சி அறக்கட்டளை, மனநலம் பற்றிய விழிப்புணர்வை ஊக்குவித்தல் மற்றும் கல்வித் திட்டங்கள் மூலம் மனநலம் பாதிக்கப்பட்ட நோயாளிகளுக்கான நலன்களுக்காகப் பரப்புரை செய்வதில் ஈடுபட்டுள்ளது. மேலும் விழிப்புணர்வை மேம்படுத்தவும், களங்கத்தைச் சமாளிக்கவும் ஒரு சர்வதேச திரைப்பட விழா, ஃபிரேம் ஆஃப் மைண்ட் ஒன்றை நடத்தியது. இந்த அறக்கட்டளை மனநலம் குறித்து எழுதும் பத்திரிகையாளர்களுக்கான ஊடக விருதையும் தொடங்கியுள்ளது.
# மாணிக் சாகா

**மாணிக் சாகா** (பிறப்பு 8 ஜனவரி 1953) பாரதிய ஜனதா கட்சியின் சார்பில் திரிபுரா முதல்வராக உள்ளவர். 15 மே 2022 அன்று திரிபுராவின் 12வது முதலமைச்சராக பதவியேற்றார். இவர் பாரதிய ஜனதா கட்சியின் திரிபுரா மாநிலத் தலைவராகப் பதவி வகித்தார். மாநிலத்தில் சட்டமன்றத் தேர்தலுக்கு ஓராண்டு உள்ள நிலையில், 14 மே 2022 அன்று, பிப்லப் குமார் தேவ் பதவியை விலகியதை தொடர்ந்து மாணிக் சாகா முதல்வராகப் பதவி ஏற்கின்றார். அவசரமாக அழைக்கப்பட்ட பா.ஜ.க. சட்டமன்றக் கட்சிக் கூட்டத்திற்குப் பிறகு, தேவ், சாகாவின் பெயரைத் தன்னை தொடர்ந்து முதல்வராக அறிவித்து, புதிய முதலமைச்சருக்கு ஒத்துழைப்பதாகக் கூறினார். இவர் மாநிலங்களவை உறுப்பினராகவும் இருந்தார்.
# மாணிக் சாகா

## தனிப்பட்ட வாழ்க்கை

மக்கான் லால் சகா மற்றும் பிரியா பாலா சாகா ஆகியோருக்கு மகனாக 8 சனவரி 1953-ல் சகா பிறந்தார். இவர் திரிபுரா துடுப்பாட்ட சங்கத்தின் தலைவராகவும் உள்ளார். இவர் தீவிர அரசியலில் ஈடுபடுவதற்கு முன்பு, கபானியாவில் உள்ள திரிபுரா மருத்துவக் கல்லூரியில் பேராசிரியராக மருத்துவம் கற்பித்து வந்தார்.
# வலைவாசல்:விலங்குரிமை/பிற விக்கிமீடிய திட்டங்கள்

| '''
&nbsp;விக்கிசெய்திகளில்'''&nbsp; | '''
&nbsp;விக்கிமேற்கோள்களில்'''&nbsp; | '''
&nbsp;விக்கிநூல்களில்'''&nbsp; | '''
&nbsp;விக்கிமூலத்தில்'''&nbsp; | '''
&nbsp;விக்சனரியில்'''&nbsp; | '''
விக்கிப்பொதுவில்''' |  |
| --- | --- | --- | --- | --- | --- | --- |
| செய்தி | மேற்கோள்கள் | நூல்கள் | மூல ஆவணங்கள் | அகரமுதலி | ஊடகம் |  |
| <></> | <></> | <></> | <></> | <></> | <></> | }<noinclude></noinclude> |
<noinclude></noinclude>
# சாக் சினைடரின் ஜஸ்டிஸ் லீக்

**சாக் சினைடரின் ஜஸ்டிஸ் லீக்** என்பது 2021 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது 2017 ஆம் ஆண்டு வெளியான ஜஸ்டிஸ் லீக் என்ற திரைப்படத்தின் இயக்குநரின் வெட்டு படம் ஆகும். இது 2016 ஆம் ஆண்டு வெளியான பேட்மேன் வி சூப்பர்மேன்: டவுன் ஆஃப் ஜஸ்டிஸ் திரைப்படத்தின் தொடர்ச்சியாகவும் டிசி நீட்டிக்கப்பட்ட பிரபஞ்சத்தின் ஐந்தாவது திரைப்படமும் மற்றும் தயாரிப்பில் இருந்து இயக்குநர் சாக் சினைடர் விலகுவதற்கு முன்பு எடுக்கப்பட்ட திரைப்படமும் ஆகும்.  
இப்படத்தில் பென் அஃப்லெக் (பேட்மேன்), ஹென்றி கவில் (சூப்பர்மேன்), கால் கடோட் (வொண்டர் வுமன்), ரே பிசர் (சைபோர்க்), ஜேசன் மோமோவா (அக்வாமேன்) மற்றும் எசுரா மில்லர் (தி பிளாஷ்) ஆகியோர்கள் ஒன்றாக இணைந்து பாரடெமன்ஸ் படையின் பேரழிவு அச்சுறுத்தலில் இருந்து உலகைக் காப்பாற்ற முயற்சிக்கிறார்கள்.  
2017 இல் வார்னர் புரோஸ். பிக்சர்ஸ் வெளியிட்ட ஜஸ்டிஸ் லீக், கடினமான தயாரிப்பைச் சந்தித்தது. அதன் திரைக்கதையில் 2016 மற்றும் 2017 க்கு இடையில் தயாரிப்பிற்கு முன்னும் பின்னும் பெரிய மாற்றங்களுக்கு உட்பட்டது. மே 2017 இல் சாக் சினைடர் தனது மகள் இறந்ததைத் தொடர்ந்து தயாரிப்புக்குப் பிந்தைய பணிகளில் இருந்து விலகினார், மேலும் ஜோஸ் வேடன் படத்தை முடிக்க ஒரு அங்கீகாரம் பெறாத இயக்குநராக பணியமர்த்தப்பட்டார். பின்னர் இவர் சில மாற்றங்கள் மற்றும் சில காட்சிகளை மீண்டும் உருவாக்கினார். அத்துடன் அதிக நகைச்சுவை காட்சிகளையும் இணைந்தார். மேலும் வார்னர் புரோஸ். இன் உத்தரவுக்கு இணங்க இயக்க நேரத்தை கணிசமாக குறைக்கப்பட்டது. இந்த படம் வெளியாகி கலவையான விமர்சனங்களைப் பெற்று மற்றும் வசூல் ரீதியாக ஏமாற்றத்தை அளித்தது, இதனால்வார்னர் பிரதர்ஸ் டிசி நீட்டிக்கப்பட்ட பிரபஞ்சத்தின் எதிர்காலத்தை மறுமதிப்பீடு செய்ய வழிவகுத்தது, மேலும் பகிரப்பட்ட கதையை குறைவாகக் கருத்தில் கொண்டு தனிப்பட்ட கதாபாத்திரங்களைச் சுற்றி திரைப்படங்களை உருவாக்குவதில் கவனம் செலுத்தியது.  
பல ரசிகர்கள் சினைடரின் உருவாக்கத்தில் இருந்த ஜஸ்டிஸ் லீக் என்ற படத்தை பார்வையிட விருப்பம் தெரிவித்தனர், அவர்களும் நடிகர்கள் மற்றும் குழு உறுப்பினர்களும் "ஸ்னைடர் கட்" என்று செல்லப்பெயர் சூட்டினர். இது திரையரங்குகளில் வெளியிட சாத்தியமில்லை என்று தொழில்துறையினர் கருதினர். இருப்பினும் வார்னர் பிரதர்ஸ் பிப்ரவரி 2020 இல் மே மாதம் எச்பிஓ மாக்சு என்ற ஓடிடி தளத்தில் சாக் சினைடரின் ஜஸ்டிஸ் லீக் வெளியிடப்படும் என்று அறிவிக்கப்பட்டது. விசுவல் எஃபெக்ட்சு, இசை மற்றும் படத்தொகுப்பு ஆகியவற்றை அக்டோபர் 2020 இல் படமாக்கி முடிக்க சுமார் $70 மில்லியன் செலவானது. இதன் வெளியீடு முதலில் ஆறு-அத்தியாய குறுந்தொடராகவும், நான்கு மணி நேரத் திரைப்படமாகவும் திட்டமிடப்பட்டது, ஆனால் குறுந்தொடரின் கருத்து சனவரி 2021 இல் கைவிடப்பட்டது, அதற்குப் பதிலாக முழுவதுமாக ஒரு படமாக இறுதி செய்யப்பட்டது. சினைடரின் மகளின் நினைவாக இந்தப் படம் அர்ப்பணிக்கப்பட்டுள்ளது.  
இந்த படம் மார்ச்சு 18, 2021 அன்று அமெரிக்காவில் எச்பிஓ மாக்சில் வெளியிடப்பட்டது. அந்த ஆண்டில் ஓடிடி தளத்தில் அதிகம் பார்க்கப்பட்ட நான்காவது திரைப்படம் இதுவாகும். பல விமர்சகர்கள் இவரின் இயக்கம், அதிரடி காட்சிகள் மற்றும் மேம்படுத்தப்பட்ட பாத்திர மேம்பாடு ஆகியவற்றிற்காக பாராட்டி, 2017 ஆம் ஆண்டு வெளியான ஜஸ்டிஸ் லீக் என்ற படத்தை விட இது சிறந்ததாகக் கருதினர், அதே நேரத்தில் 4 மணிநேர நீளம் விமர்சிக்கப்பட்டது.
# பேட்கேர்ள் (திரைப்படம்)

**பேட்கேர்ள்** என்பது வெளியிடப்படாத அமெரிக்க நாட்டு மீநாயகன் திரைப்படம் ஆகும். இப்படமானது பேட்கேர்ள் என்ற டிசி காமிக்ஸ் வரைகதையில் தோன்றிய மீநாயகன் கதாபாத்திரத்தை மையமாகக் கொண்டு எச்பிஓ மாக்சு என்ற ஓடிடி தளத்திற்காக அடில் எல் ஆர்பி மற்றும் பிலால் ஃபல்லாஹ் ஆகியோர் இணைந்து உருவாகியுள்ளார்கள்.  
இப்படத்தில் லெஸ்லி கிரேசு, ஜே. கே. சிம்மன்சு, பிரெண்டன் பிரேசர், ஜேக்கப் சிபியோ, மைக்கேல் கீட்டன் மற்றும் ஐவரி அக்வினோ போன்ற பலர் நடித்துள்ளார்கள். இந்த திரைப்படத்தின் உருவாக்கம் மார்ச்சு 2017 இல் ஜோஸ் வேடனுடன் தொடங்கியது, ஆனால் இவர் ஓராண்டு கழித்து இந்த திட்டத்தை கைவிட்டார். பின்னர் ஏப்ரல் 2018 இல் புதிய திரைக்கதை எழுத கோட்சன் பணியமர்த்தப்பட்டார், மே 2021 இல் படம் எச்பிஓ மாக்சு அசல் திரைப்படம் என உறுதிசெய்யப்பட்டபோது, எல் ஆர்பி மற்றும் ஃபல்லா இயக்குவதற்கு பணியமர்த்தப்பட்டார். ஜூலை மாதம் நடிகை லெஸ்லி கிரேசு என்பவர் முதன்மை கதாபாத்திரத்தில் நடிக்க ஒப்பந்தம் செய்யப்பட்டார். நவம்பர் 2021 முதல் மார்ச்சு 2022 வரை இசுக்கொட்லாந்தின் கிளாஸ்கோவில் படப்பிடிப்பு நடந்தது. இந்த படம் டிசி நீட்டிக்கப்பட்ட பிரபஞ்சத்தின் ஒரு பகுதியாக 2022 இல் எச்பிஓ மாக்சு இல் வெளியிட திட்டமிடப்பட்டது. ஆனால் ஆகஸ்ட் 2022 இல் டிசி பிலிம்ஸ் மற்றும் எச்பிஓ மாக்சு இன் தலை நிறுவனமான வார்னர் புரோஸ். டிஸ்கவரி, படம் முடியும் தருவாயில் இருக்கும் போது, இஸ்டுடியோவின் செலவுக் குறைப்பு நடவடிக்கைகள் மற்றும் திரையரங்கு வெளியீடுகளில் கவனம் செலுத்துவதன் காரணமாக இந்த படத்தை வெளியிடத் திட்டமிடவில்லை என்று அறிவித்தனர்.
# கமெல்னிட்ஸ்கி மாகாணம்

**கமெல்னிட்ஸ்கி மாகாணம்** (**Khmelnytskyi Oblast**) உக்ரைன் நாட்டின் மேற்கில் அமைந்துள்ளது. இதன் தலைநகரம் கமெல்னிட்ஸ்கி நகரம் ஆகும். இரண்டாம் உலகப் போரில் இம்மாகாணம், ஜெர்மன் நாஜிப் படைகள் ஆக்கிரப்பு செய்தது. 2021-ஆம் ஆண்டில் இதன் மக்கள் தொகை 12,43,787 ஆகும்.
# கமெல்னிட்ஸ்கி மாகாணம்

## புவியியல்

பரப்பளவு கொண்ட கமெல்னிட்ஸ்கி மாகாணத்தின் வடமேற்கில் ரைவன் மாகாணம், வடகிழக்கில் சைதோமிர் மாகாணம், கிழக்கில் வின்னித்சியா மாகாணம், தெற்கில் செர்னிவ்சி மாகாணம், மேற்கில் தெர்னோப்பில் மாகாணம் எல்லைகளாக உள்ளது. இம்மாகாணத்தில் தினிஸ்டர் ஆறு பாய்கிறது.
# கமெல்னிட்ஸ்கி மாகாணம்

## மாகாண ஆட்சிப் பிரிவுகள்

கமெல்னிட்ஸ்கி மாகாணம் 3 மாவட்டங்கள், 6 பெரிய நகரங்கள், 1416 கிராமங்கள் கொண்டது.
# கமெல்னிட்ஸ்கி மாகாணம்

## மக்கள் தொகை பரம்பல்

2022ம் ஆண்டின் கணக்கெடுப்பின்படி, இம்மாகாணத்தின் மக்கள் தொகை 14,01,140 ஆகும். மக்கள் தொகையில் ஆண்கள் 46.1% மற்றும் பெண்கள் 53.9% ஆக உள்ளனர்.
# கமெல்னிட்ஸ்கி மாகாணம்

## பொருளாதாரம்

இம்மாகாணத்தின் முக்கியத் தொழில்கள் எரிசக்தி தொழிற்சாலைகள், போக்குவரத்து மற்றும் வேளாண்மை ஆகும். கமெல்னிட்ஸ்கி அணுசக்தி நிலையம் மின் உற்பத்தி செய்கிறது.
# கமெல்னிட்ஸ்கி நகரம்

**கமெல்னிட்ஸ்கி நகரம்** (**Khmelnytskyi**) உக்ரைன் நாட்டின் மேற்குப் பகுதியில் அமைந்த கமெல்னிட்ஸ்கி மாகாணத்தின் தலைநகரம் ஆகும். இந்நகரம் தென் பக் ஆற்றின் கரையில் அமைந்துள்ளது. 2021ம் ஆண்டில் இதன் மக்கள் தொகை 2,74,582 என மதிப்பிடப்பட்டுள்ளது.
# கமெல்னிட்ஸ்கி நகரம்

## மக்கள் தொகை பரம்பல்

இந்நகரத்தின் மக்கள் தொகையில் 94% பேர் உக்குரேனிய மொழியும், 3% மக்கள் உருசிய மொழி பேசுகின்றனர்.
# கமெல்னிட்ஸ்கி நகரம்

## கல்வி

இந்நகரத்தில் 6 பல்கலைக்கழகங்கள், 2 அகாதமிகள், 3 கல்வி நிறுவனங்கள், 4 தொழில் நுட்ப நிறுவனங்களும்ம், 12 கல்லூரிகளும், 4 தொழிநுட்ப பள்ளிகளும் உள்ளது.
# செனாய், ஜொகூர்

**செனாய்** (ஆங்கிலம்: *Senai*; மலாய்: *Senai*; சீனம்: 士乃) என்பது மலேசியா, ஜொகூர் மாநிலத்தில், கூலாய் மாவட்டத்தில் உள்ள ஒரு நகர்ப்பகுதி. கூலாய் நகரிலிருந்து 4 கி.மீ. தெற்கிலும், ஸ்கூடாய் நகருக்கு வடக்கே 4 கி.மீ. தொலைவிலும் அமைந்துள்ளது.  
இந்த நகரம் இசுகந்தர் மலேசியாவின் *(Iskandar Malaysia)* முதன்மை மண்டலங்களில் ஒன்றாகும். இங்கு பல பெரிய பன்னாட்டு மின்னணு உற்பத்தியாளர்களின் தொழிற்சாலைகள் உள்ளன. அதன்வழி உள்ளூர் மக்கள் பலருக்கு வேலைவாய்ப்புகள் உருவாகி உள்ளன.
# செனாய், ஜொகூர்

## பொது

செனாய் எனும் பெயர், 20-ஆம் நூற்றாண்டின் முற்பகுதியில் இந்தப் பகுதியில் செழித்து வளர்ந்த செனாய் எனும் உள்ளூர் மரத்திலிருந்து பெறப்பட்டது.  
இந்த நகரத்தில் மொத்தம் 67,440 மக்கள் வசிக்கின்றனர். சீனர், மலாய்க்காரர் மற்றும் தமிழ் இந்தியர் முக்கிய இனக் குழுக்கள். செனாயில் உள்ள பெரும்பான்மையான சீனர்கள் ஹக்கா பேச்சுவழக்குக் குழுவைச் சேர்ந்தவர்கள்.
# செனாய், ஜொகூர்

## வரலாறு

செனாய் நகரின் பிரதான சாலையில், இரண்டாம் உலகப் போருக்கு முந்தைய கடைவீதிகள் உள்ளன. அவற்றில் ஒரு தெருவை 'மேல் தெரு' (*Upper Street*) என்று அழைக்கிறார்கள். ஆற்றின் நடுவில் உள்ள தெருவை 'கீழ் தெரு' (*Lower Street*) என்று அழைக்கிறார்கள்.  
1940-களின் பிற்பகுதியில் இருந்து 1950-களின் முற்பகுதி வரையில்; இரண்டாம் உலகப் போருக்குப் பிந்தைய காலத்தில்; மலாயா அவசரகாலத்தின் போது, செனாய் கிராமப் பகுதியிலும் மீள்குடியேற்றங்கள் நடந்தன.
# செனாய், ஜொகூர்

## வரலாறு

### மலாயா அவசரகாலம்

மலாயா அவசரகாலம் என்பது 1948-ஆம் ஆண்டில் இருந்து 1960-ஆம் ஆண்டு வரை மலாயாவில் அமல் படுத்தபட்ட ஓர் ஒழுங்கு நடவடிக்கை காலம் ஆகும். மலாயா அவசரகாலத்தில் *(Malayan National Liberation Army (MNLA)* எனும் மலாயா தேசிய விடுதலை படையினருக்கும்; பொதுநலவாயப் படை எனும் காமன்வெல்த் படையினருக்கும் *(Commonwealth Forces)* இடையே நடைபெற்ற போரை மலாயா அவசரக் காலப் போர் *(Malayan Emergency War)* என்றும் அழைக்கிறார்கள்.  
அக்காலக் கட்டத்தில் பிரித்தானிய மலாயா அரசாங்கம் சில முக்கியத் திட்டங்களை மேற்கொண்டது. அவற்றில் மிக முக்கியமானது பிரிக்ஸ் திட்டம் *(Briggs Plan).* காடுகள் சார்ந்த இடங்களில் வாழ்ந்த பொதுமக்களை வேறு குடியிருப்பு பகுதிகளுக்கு மறுக் குடியேற்றம் செய்வதுதான் பிரிக்ஸ் திட்டமாகும். அந்த வகையில் செனாய் கிராமப் புறங்களிலும் மறுக் குடியேற்றங்கள் நடைபெற்றன.
# செனாய், ஜொகூர்

## வரலாறு

### செனாய் பன்னாட்டு வானூர்தி நிலையம்

1970-ஆம் ஆண்டுகளில் குறைந்த விலை வீடுகள் திட்டம் இங்கு அறிமுகம் செய்யப்பட்டது. அப்போது மூன்றாம் கட்ட குடியேற்றம் நடைபெற்றது.  
1980-களில் செனாய் நகருக்கு மற்றும் ஓர் அதிரடியான வாய்ப்பு. செனாய் பன்னாட்டு வானூர்தி நிலையம் கட்டப்பட்டது. செனாய் சுற்றுப்புறங்களில் பொருளாதார வளப்பம் ஏற்பட்டது. அதன் விளைவாக, செனாய் பகுதியில் கூடுதலாக வீடமைப்புத் திட்டங்களு உருவாகின. மக்கள் தொகையும் பெருகியது.
# செனாய் பன்னாட்டு வானூர்தி நிலையம்

**செனாய் பன்னாட்டு வானூர்தி நிலையம்** ; (ஆங்கிலம்: *Senai International Airport* <small>அல்லது</small> *Sultan Ismail International Airport*; மலாய்: *Lapangan Terbang Antarabangsa Senai;* சீனம்: 士乃国际机场) என்பது மலேசியா, ஜொகூர் மாநிலத்தில், கூலாய் மாவட்டத்தில் செனாய் நகரில் அமைந்துள்ள ஒரு பன்னாட்டு வானூர்தி நிலையம் ஆகும்.  
இந்த வானூர்தி நிலையம், ஜொகூர் மாநில மக்களுக்கும்; தீபகற்ப மலேசியாவின் தென் பகுதியில் வாழும் மக்களுக்கும் வானூர்திச் சேவையை வழங்கும் நிலையமாக விளங்குகிறது. உள்நாட்டுச் சேவை; வெளிநாட்டுச் சேவை என இரு வகையான சேவைகளை வழங்கி வருகிறது.  
ஜொகூர் பாரு மாநகரத்தில் இருந்து 32 கி.மீ. தொலைவில் அமைந்துள்ளது. தீபகற்ப மலேசியாவின் ஐந்தாவது பரபரப்பான வானூர்தி நிலையமாக விளங்குகிறது.
# செனாய் பன்னாட்டு வானூர்தி நிலையம்

## வரலாறு

இந்த வானூர்தி நிலையம் 1974-ஆம் ஆண்டு திறக்கப்பட்டது. செனாய் வானூர்தி நிலையத்து முனையச் சேவை நிறுவனத்தினால் *(Senai Airport Terminal Services Sdn Bhd - SATSSB)* நிர்வகிக்கப் படுகிறது.  
செனாய் வானூர்தி நிலையத்தை மேம்படுத்த, 50 ஆண்டு சலுகையின் கீழ், மலேசிய வானவூர்தி நிலையங்கள் நிறுவனத்திடம் இருந்து செனாய் வானூர்தி நிலையத்து முனையச் சேவை நிறுவனம் எடுத்துக் கொண்டது.
# செனாய் பன்னாட்டு வானூர்தி நிலையம்

## வரலாறு

### 3,800-மீட்டர் ஓடுபாதை

செனாய் வானூர்தி நிலையம் ஆண்டுக்கு 4.5 மில்லியன் பயணிகளையும் 80,000 டன் சரக்குகளையும் கையாளும் திறன் கொண்டது.  
4E தரத்தில் 3,800-மீட்டர் ஓடுபாதை கொண்ட செனாய் வானூர்தி நிலையத்தினால், ஏர்பஸ் ஏ350 *(Airbus A350 XWB);* போயிங் 777 *(Boeing 777)* மற்றும் அன்டோனோவ் ஆன்-124 *(Antonov An-124)* சரக்கு விமானம் போன்ற பெரிய ஜெட் விமானங்களையும் கையாள முடியும்.
# செனாய் பன்னாட்டு வானூர்தி நிலையம்

## வரலாறு

### விரிவாக்கம்

தற்போது, செனாய் பன்னாட்டு வானூர்தி நிலையத்தில் நான்கு விமான நிறுவனங்கள் 12 உள்நாட்டு இடங்களுக்குச் சேவைகள் செய்கின்றன. 2019-ஆம் ஆண்டில், செனாய் பன்னாட்டு வானூர்தி நிலையம் மொத்தம் 4,254,922 பயணிகளையும் 15,010 டன் சரக்குகளையும் கையாண்டது.  
இந்தச் செனாய் பன்னாட்டு வானூர்தி நிலைய முனையம் 2023-க்குள் 5 மில்லியன் பயணிகளைக் கையாளும் வகையில் விரிவுபடுத்தப் படுகிறது.
# செனாய் பன்னாட்டு வானூர்தி நிலையம்

## புள்ளிவிவரங்கள்

**'''பயணிகளின் எண்ணிக்கை மற்றும் வானூர்திகளின் புள்ளிவிவரங்கள்'''**  
| <>ஆண்டு</> | <>பயணிகள்
வருகை</> | <>பயணிகள்
% மாற்றம்</> | <>சரக்கு
(டன்கள்)</> | <>சரக்கு
% மாற்றம்</> | <>விமானம்
நகர்வுகள்</> | <>விமானம்
% மாற்றம்</> |
| --- | --- | --- | --- | --- | --- | --- |
| 2009 | 1,316,082 | N/A | N/A |  |  |  |
| 2010 | 1,235,400 | 6.1 | 6,239 | 11,934 |  |  |
| 2011 | 1,337,562 | 8.3 | 5,438 | 12.8 | 15,167 | 27.1 |
| 2012 | 1,376,383 | 3.0 | 3,149 | 42.1 | 12,506 | 17.4 |
| 2013 | 1,989,979 | 44.6 | 3,443 | 9.3 | 37,998 | 203.8 |
| 2014 | 2,325,816 | 16.9 | 4,934 | 43.3 | 42,976 | 13.1 |
| 2015 | 2,581,966 | 11.1 | 5,272 | 6.9 | 41,892 | 2.5 |
| 2016 | 2,828,074 | 12.1 | 6,245 | 18.0 | 42,744 | 2.0 |
| 2017 | 3,124,799 | 10.5 | 7,614 | 21.9 | 46,497 | 3.0 |
| 2018 | 3,522,519 | 12.7 | 9,691 | 27.0 | 52,030 | 12.0 |
| 2019 | 4,270,144 | 21.2 | 14,694 | 51.6 | 58,313 | 12.1 |
| 2020 | 1,096,517 | 74.3 | 10,120 | 31.1 | 21,481 | 63.2 |
| <sup>*மூலம்: மலேசியப் போக்குவரத்துத்துறை அமைச்சு*</sup> | } |  |  |  |  |  |
# செனாய் பன்னாட்டு வானூர்தி நிலையம்

## உள்நாட்டுச் சேவைகள்

**'''செனாய் பன்னாட்டு வானூர்தி நிலையத்தின் உள்நாட்டுச் சேவைகள் (2022 மே மாதம் - புள்ளிவிவரங்கள்)'''**  
| வானூர்தி நிறுவனங்கள் |  |  |  |
| --- | --- | --- | --- |
| 1 | கோலாலம்பூர்–சுபாங், சிலாங்கூர் | 70 | FY, OD |
| 2 | பினாங்கு, பினாங்கு | 39 | AK, FY |
| 3 | கோலாலம்பூர்–சிப்பாங், கோலாலம்பூர் | 30 | AK, MH |
| 4 | கூச்சிங், சரவாக் | 20 | AK, MH |
| 5 | கோத்தா கினபாலு, சபா | 14 | AK |
| 6 | லங்காவி, கெடா | 13 | AK, MH |
| 7 | சிபு, சரவாக் | 7 | AK |
| 8 | ஈப்போ, பேராக் | 5 | AK |
| 7 | அலோர் ஸ்டார், கெடா | 4 | AK |
| 8 | தாவாவ், சபா | 4 | AK |
| 9 | கோத்தா பாரு, கிளாந்தான் | 3 | AK |
| 10 | மிரி, சரவாக் | 3 | AK |
| 11 | பிந்துலு, சரவாக் | 3 | AK |
# செனாய் பன்னாட்டு வானூர்தி நிலையம்

## வெளிநாட்டுச் சேவைகள்

**'''செனாய் பன்னாட்டு வானூர்தி நிலையத்தின் வெளிநாட்டுச் சேவைகள் (2022 மே மாதம் - புள்ளிவிவரங்கள்)'''**  
| வானூர்தி நிறுவனங்கள் |  |  |  |  |
| --- | --- | --- | --- | --- |
| - | 1 | பாங்காக்-டோன் முவாங், தாய்லாந்து | 7 | FD |
| 2 | ஹோ சி மின் நகரம், வியட்நாம் | 3 | AK |  |
| 3 | ஜகார்த்தா-சுகார்ணோ-ஹத்தா, இந்தோனேசியா | 3 | QZ, AK |  |
| 4 | சுராபாயா, இந்தோனேசியா | 3 | QZ |  |
# பாட்னா பல் மருத்துவக் கல்லூரி

**பாட்னா பல் மருத்துவக் கல்லூரி** (*Patna Dental College*) பல் மருத்துவத்திற்கான ஒரு நிறுவனம் ஆகும். இது இந்தியாவில் பீகார் மாநிலத்தில், பாட்னா நகரில், பாட்னா பல்கலைக்கழகத்தின் கீழ் செயல்படும் கல்வி நிறுவனமாகும்.
# பாட்னா பல் மருத்துவக் கல்லூரி

## வரலாறு

பாட்னா பல் மருத்துவக் கல்லூரி பீகார் அரசால், மருத்துவர் ஆர். பி. லால் முயற்சியால், செப்டம்பர் 9, 1960 அன்று, பாட்னா மருத்துவக் கல்லூரி மற்றும் மருத்துவமனை வளாகத்தில் நிறுவப்பட்டது.
# பாட்னா பல் மருத்துவக் கல்லூரி

## இடம்

தற்போது இந்தக் கல்லூரி, பாட்னா நகரின் மையப்பகுதியில், அசோக் ராஜ்பாத்தில் பாட்னா மருத்துவக் கல்லூரி மருத்துவமனைக்கு அருகில், கங்கை ஆற்றின் கரையில் அமைந்துள்ளது.
# பாட்னா பல் மருத்துவக் கல்லூரி

## துறைகள்

- வாய்வழி, மருத்துவம் & பல் கதிரியக்கவியல்
- *புரோஸ்டோடோன்டிக்சு*
- பாதுகாப்பு பல் மருத்துவம் & பல் உள் மருத்துவம்
- *ஆர்த்தடான்டிக்ஸ்*
- பல்புறத்திசு மருத்துவம்
- குழந்தை பல் மருத்துவம்
- வாய்வழி நோயியல்
- வாய்வழி அறுவை சிகிச்சை
- சமூக பல் மருத்துவம்
# பாட்னா பல் மருத்துவக் கல்லூரி

## படிப்புகள்

- இளநிலை பல் அறுவை சிகிச்சை (*BDS*)
- முதுநிலை பல் அறுவை சிகிச்சை (*MDS*)
# தாமசு கோப்பை

**தாமசு கோப்பை** என்பது இறகுப் பந்தாட்ட உலகக் கூட்டமைப்பில் உள்ள நாடுகளுக்கிடையே இரண்டு ஆண்டுகளுக்கு ஒரு முறை நடத்தப்படும் ஆடவர் குழுக்களுக்கான உலகக் கோப்பை ஆகும். டென்னிசு விளையாட்டில் உள்ள டேவிசு கோப்பையைப் போல் இறகுப்பந்தாட்டத்திலும் உருவாக்க வேண்டும் என்று சர் சார்சு தாமசு என்ற ஆங்கிலேய விளையாட்டு வீரரால் 1939ல் கருத்தளவில் உருவாக்கப்பட்டு 1949ல் முதல் தாமசு கோப்பைப் போட்டிகள் தொடங்கின.
# மீன்குளத்தி கோவில்

**மீன்குளத்தி கோவில்** இந்தியாவின் கேரள மாநிலம், பாலக்காடு மாவட்டம், நெம்மரா வட்டம் பல்லசனா (Pallassana) கிராமத்தில் அமைந்துள்ளது.
# மீன்குளத்தி கோவில்

## தோற்றம்

மீன்குளத்திக்காவு பல்லசேனாவில் உள்ள மிகப் பழமையான கோவிலாகும். பல நூற்றாண்டுகளுக்கு முன்பு வீரசைவ மன்னாடியார் குலத்தைச் சேர்ந்த மூன்று குடும்பங்கள் மீனாட்சி அம்மனைத் தங்கள் தெய்வமாக வழிபட்டனர்.  
கிராமங்களைச் சுற்றியுள்ள காடுகளால் கவரப்பட்ட அவர்கள், அங்கு குடியேறி வைர வணிகத்தில் செழித்து வளர்ந்தனர். அவர்கள் வணிகத்திற்குச் செல்லும் போதெல்லாம், அவர்கள் தங்கள் வழக்கமான பிரார்த்தனைகளை குல தெய்வத்திற்கு செலுத்தினர். அவர்களது குலத்தைச் சேர்ந்த வயதான ஒருவர், வீட்டிற்குச் செல்வதற்கு முன், வழக்கம்போல குளிக்கச் சென்றார். அவர் தனது மதிப்புமிக்க பொருட்களையும் பனை ஓலைக் குடையையும் இரண்டு இளைஞர்களின் பொறுப்பில் விட்டுச் சென்றார். திரும்பி வந்து பார்த்தபோது இளைஞர்கள் பொறுப்பில் விட்டுச்சென்ற பொருட்களை திரும்ப எடுக்க முடியாதது கண்டு திகைத்தார். குடையின் கீழ் மீனாட்சி வெளிப்பட்டதாகவும் இதன் காரணமாகவே இப்பொருட்களை அசைக்க முடியவில்லை என்று ஒரு சோதிடர் கூறினார். இந்த அதிசயத்தை காண ஏராளமான மக்கள் அங்கு குவிந்தனர். அந்த இடம் குடமன்னு எனப் பெயர் பெற்றது.  
தற்போதைய மீனாட்சி கோவிலும் அதை ஒட்டிய கோயில் குளமும் அடுத்து வந்த நான்கு நூற்றாண்டுகளில் கட்டப்பட்டது. நிகழ்ச்சிக்கு சாட்சியாக ஒரு திருமந்திரம் எழுதப்பட்டது. மண்ணடியார் குலம் 110 மனைகளாக (வீடுகளாக) வளர்ந்துள்ளது. . அவர்கள் நவராத்திரி, பொங்கல் மற்றும் பைரவ விழாக்களை நடத்துகின்றனர்.
# மீன்குளத்தி கோவில்

## கட்டிடங்கள்

கோவில் கட்டிடங்கள் கேரள பாணியில் கட்டப்பட்டுள்ளது. சுவரின் நிழல் தரையில் படாத வண்ணம் கட்டப்பட்டுள்ளது. கோவிலுக்கு இரண்டு நுழைவாயில்கள் உள்ளன, ஒன்று வடக்கிலும் மற்றொன்று மேற்கிலும் உள்ளன. கோவில் குளம் மேற்கு நுழைவாயிலுக்கு அருகில் உள்ளது.  
கொடிமரம் தேக்கு மரத்தால் செய்யப்பட்டது. கொடிமரத்திற்கான கவசம் தாமிர தகடுகளால் செய்யப்பட்டது. கருவறையில் மீனாட்சி அம்மனின் பெரிய அளவிலான சிலை அமைந்துள்ளது. பக்தர்கள் கருவறையைச் சுற்றி வர அனுமதி இல்லை. மூலவர் சிலையைச் சுற்றி, எட்டு துர்க்கைகள் (எட்டு பெண் தெய்வங்கள் - பிராமி, மகேஸ்வரி, கௌமாரி, *வைஷ்ணவை*, இந்திராணி, சாமுண்டி மற்றும் வாராஹி) நிறுவப்பட்டுள்ளன. கணபதி, வீரபத்திரர், துர்க்கை, சிவன், பைரவர், பிரம்ம ராட்சசர்கள் மற்றும் ஐயப்பன் ஆகியோருக்கு தனித்தனி சன்னதிகள் உள்ளன . அருகில் உள்ள வாமல மலையில் முருகன், கணபதி, சிவன், சாஸ்தா சன்னதிகள் உள்ளன.
# மீன்குளத்தி கோவில்

## நிகழ்வுகள்

நவராத்திரி, கார்த்திகை, மண்டல விளக்கு, மாசி திருவிழா, பள்ளிவேட்டை மற்றும் பைரவ பூஜை ஆகிய விழாக்கள் இக்கோவிலில் சிறப்பாகக் கொண்டாடப்படுகின்றன. எட்டு நாள் மாசி திருவிழாவில் இராமாயணம் மற்றும் மகாபாரதத்தின் காட்சிகளை சித்தரிக்கும் ஓட்டம் துள்ளல் மற்றும் கதகளி நிகழ்ச்சிகள் நடைபெறுகின்றன. விலையுயர்ந்த பொருட்களையும் பனை ஓலைக் குடையையும் காவல் காத்து நின்ற அந்த இளைஞர்களின் சந்ததியினர், தெய்வத்தின் வாளையும் தீபத்தையும் ஊர்வலமாக எடுத்துச் செல்வது வழக்கம்.  
கோவிலின் பணிகளில் மண்ணடியர் குலத்தினருக்கு சிறப்பு இடம் அளிக்கப்பட்டாலும், கோவில் திருவிழாக்களை நடத்துவதில் அனைத்து சமூகத்தினரும் பங்கேற்கின்றனர். கோவிலின் தனித்துவமான அமைப்பும், அதன் வழிபாட்டு முறையும், கிராமத்தின் பூர்வீக மக்களிடையே நன்மதிப்புப் பெற்றுள்ளது. இந்தக் குளத்தில் குளிப்பதால் (அதிக அளவிலான மீன்களுக்கு பெயர் பெற்றது) அனைத்து நாள்பட்ட நோய்களிலிருந்தும் விடுபடுவதாக பக்தர்கள் உறுதியாக நம்புகிறார்கள்.
# மீன்குளத்தி கோவில்

## மேலும் பார்க்கவும்

- கேரளாவின் கோவில்கள்
# ஜான் இலாண்டாவ்

**ஜான் இலாண்டாவ்** (; 23 சூலை 1960 – 5 சூலை 2024) என்ற திரைப்படத்தை தயாரித்ததற்காக அறியப்பட்டார், இது அவருக்கு அகாதமி விருதை வென்று தந்தது மற்றும் மொத்த வருவாயில் $2.19 பில்லியன் சம்பாதித்தது மற்றும் 2009 இல் அவதார் $2.8 பில்லியன் ஈட்டியது. 2021 ஆம் ஆண்டு நிலவரப்படி, இவை எல்லா காலத்திலும் அதிக வசூல் செய்த முதல் மற்றும் மூன்றாவது படங்களாகும். அதைத் தொடர்ந்து அலிடா: பேட்டில் ஏஞ்சல் (2019), அவதார்: தி வே ஆப் வாட்டர் (2022) போன்ற படங்களை தயாரித்துள்ளார்.
# யானையைப் பழக்குதல்

காட்டு யானையைக் குழியில் விழச் செய்தும், பழக்கிய பெண்யானையைக் கொண்டு ஆண்யானைகளை அழைத்துவரச் செய்தும் யானைகளைத் தன் இருப்பிடத்தில் வைத்துக்கொண்டு அந்த யானைகள் தன் சொல்லைப் புரிந்துகொண்டு செயல்படுமாறு அதற்குக் கற்றுத் தருவர். இந்தத் தொழில் பற்றிய செய்திகள் சங்ககால இலக்கியங்களில் உள்ளன.  
தமிழ்நாட்டில் வாழ்ந்த ஆரியர் **பெண்யானைகளைக் கொண்டு பிடித்துவந்து** பழக்கும் தொழிலைச் செய்து வந்தனர்.  
வடமொழிச் சொற்களைச் சொல்லி யானையைப் பழக்கி வைத்திருப்பர்.  
சிறுமலை அரசனும், கோடை மலையை வென்று தனதாக்கிக் கொண்டவனும், பயன் தரும் வேள்வி செய்தவனும் ஆகிய தென்னவன் மறவன் (பாண்டிய வேந்தனின் படைத்தலைவன்) நாட்டில் **குழியில் விழச் செய்த யானையை**ப் பழக்கும் இந்தத் தொழில் நடைபெற்றது.
# விக்கிப்பீடியா:Statistics/weekly/15-May-2022
| 216 | Tndtapandarampatti | 0 | 1 | 0 | 0 | 0 | 0 | 0 | 1 | 1692 |  |
| 217 | 2401:4900:173B:AE9F:3D2C:E5F1:6C5C:B1B5 | 0 | 1 | 0 | 0 | 0 | 0 | 0 | 1 | 0 |  |
| 218 | TNDTA PRIMARY SCHOOL | 0 | 1 | 0 | 0 | 0 | 0 | 0 | 1 | 168 |  |
| 219 | Thennakoan | 0 | 0 | 0 | 0 | 0 | 0 | 1 | 1 | 0 |  |
| 220 | 2401:4900:61B4:A96D:0:0:827:CBEC | 0 | 1 | 0 | 0 | 0 | 0 | 0 | 1 | 192 |  |
| 221 | 2409:4072:819:ADD:D788:4327:C14D:4CF | 0 | 1 | 0 | 0 | 0 | 0 | 0 | 1 | 56 |  |
| 222 | 106.197.46.186 | 0 | 0 | 0 | 0 | 0 | 0 | 1 | 1 | 0 |  |
| 223 | 124.43.27.48 | 0 | 1 | 0 | 0 | 0 | 0 | 0 | 1 | 0 |  |
| 224 | Д.Ильин | 0 | 1 | 0 | 0 | 0 | 0 | 0 | 1 | 9 |  |
| 225 | 95.24.5.163 | 0 | 1 | 0 | 0 | 0 | 0 | 0 | 1 | 281 |  |
| 226 | Amherst99 | 0 | 1 | 0 | 0 | 0 | 0 | 0 | 1 | 0 |  |
| 227 | 14.0.180.28 | 0 | 1 | 0 | 0 | 0 | 0 | 0 | 1 | 0 |  |
| 228 | Linhart.stephen | 0 | 1 | 0 | 0 | 0 | 0 | 0 | 1 | 0 |  |
| 229 | Salil Kumar Mukherjee | 0 | 1 | 0 | 0 | 0 | 0 | 0 | 1 | 40 |  |
| 230 | Vishwa Sundar | 0 | 1 | 0 | 0 | 0 | 0 | 0 | 1 | 0 | } |
# மகாமாயா பிரசாத் சின்கா

**மகாமாயா பிரசாத் சின்கா** (*Mahamaya Prasad Sinha*)(1 மே 1909 - 1987) என்பவர் இந்திய அரசியல்வாதியும் பீகாரில் மார்ச் 1967 முதல் ஜனவரி 1968 வரை முதலமைச்சராக இருந்தவர் ஆவார்.பீகாரில் முதல் காங்கிரசு அல்லாத அரசாங்கமாக இவரது அரசு இருந்தது. சின்கா மகாராஜா காமக்யா நரேன் சிங் மற்றும் மகாராஜ் குமார் பசந்த் நரேன் சிங் ஆகியோரைப் பின்பற்றி அவர்களது அரசியல் ஜன கிராந்தி தளத்தின் உறுப்பினராகவும் இருந்தார். இவர் 1977-ல் பீகாரின் பாட்னா தொகுதியிலிருந்து 6வது மக்களவைக்கு, இந்திய நாடாளுமன்றத்தின் கீழ் சபைக்குத் தேர்ந்தெடுக்கப்பட்டார். காங்கிரசிலிருந்து விலகுவதற்கு முன், 1960களில் பீகார் பிரிவின் நான்கு முக்கிய தலைவர்களில் இவரும் ஒருவர். மற்றவர்கள் கிருஷ்ணா பல்லப் சஹாய், சத்யேந்திர நாராயண் சின்ஹா மற்றும் பினோதானந்த் ஜா ஆவர்.
# மகாமாயா பிரசாத் சின்கா

## ஆரம்ப கால வாழ்க்கை

மகாமாயா பிரசாத் 1909-ல் பிறந்தார். இவர் பீகாரில் உள்ள சிவான் மாவட்டத்தின் பிரபுத்துவ காயஸ்தர் குடும்பத்தில் பிறந்தவர் ஆவார். இவரது கல்வி வாழ்க்கை இவரது புத்திசாலித்தனம் மற்றும் பிரபலத்தால் அறியப்பட்டது. இவர் விளையாட்டு வீரராகவும் இருந்தார்.
# மகாமாயா பிரசாத் சின்கா

## அரசியல் வாழ்க்கை

1929-ல் அவர் ஐ. சி. எசுக்கு செல்லவிருந்தார். ஆனால் ஒத்துழையாமை இயக்கத்தில் சேர்ந்தார். எனவே மாவட்டத்தின் சர்வாதிகாரியாக நியமிக்கப்பட்டு ஓராண்டு சிறையில் அடைக்கப்பட்டார். மீண்டும் இவரைக் கைது செய்து ஏழு மாத சிறைத்தண்டனையினை வழங்கினர். சிறையில் இவருக்கு ஏற்பட்ட வெப்ப தாக்கத்தால் குரலை முற்றிலும் இழந்தார்.  
1931 முதல் பல ஆண்டுகள் அகில இந்தியக் காங்கிரசு கட்சியின் உறுப்பினராக இருந்து மாவட்ட காங்கிரசு குழுவின் தலைவரானார். இவர் பீகாரின் மிக முக்கியமான அரசியல்வாதி ஆவார். இவர் ஓர் திறமையான அமைப்பாளர் மற்றும் திறமையான எழுத்தாளர் ஆவார். பாபு ராஜேந்தர் பிரசாத், "சின்கா மிகவும் சக்திவாய்ந்த பேச்சாளர் மற்றும் மாகாணத்தின் சிறந்த பணியாளர்களில் ஒருவர், எனக்கு ஒரு மகன் போன்றவர்" என்றார்.
# கவிதா சிங் (அரசியல்வாதி)

**கவிதா சிங்** *(Kavita Singh)* என்பவர் ஐக்கிய சனதா தளம் கட்சியைச் சேர்ந்த இந்திய அரசியல்வாதி ஆவார். இவர் 2019 இந்தியப் பொதுத் தேர்தலில் சீவான் மக்களவைத் தொகுதியில் போட்டியிட்டு வெற்றி பெற்றார். இவர் 2011 இடைத்தேர்தல் மற்றும் 2015 தேர்தல்களில் தரௌந்தா சட்டமன்றத் தொகுதியிலிருந்து பீகார் சட்டமன்றத்திற்குத் தேர்ந்தெடுக்கப்பட்டு சட்டமன்ற உறுப்பினராகவும் பணியாற்றியுள்ளார். இந்தத் தொகுதி இவரது மாமியார் சக்குமாடோ தேவி வென்ற தொகுதியாகும். சேபி பல்கலைக்கழகத்தில் முதுகலைப் பட்டம் பெற்ற இவர், திருமணத்திற்குப் பிறகுத் தனது திருமண உடையிலேயே வேட்புமனு தாக்கல் செய்தார். தனது 26 வயதில் சட்டப் பேரவை உறுப்பினர் ஆனார். இவர் அரசியல்வாதியான அசய் குமார் சிங்கை மணந்தார்.
# 1-நாப்தலீன் தயோல்

**1-நாப்தலீன் தயோல்** (*1-Naphthalenethiol*) என்பது C<sub>10</sub>H<sub>7</sub>SH. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் கந்தகச் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் நாப்தலீனின் மோனோதயோல்களில் ஒன்றாக அறியப்படுகிறது. 2-நாப்தலீன் தயோல் என்பது நாப்தலீனின் மற்றொரு மோனோதயோல் ஆகும்.
# 1-நாப்தலீன் தயோல்

## தயாரிப்பு

நாப்தலீன்-1-சல்போனைல் குளோரைடை வெள்ளீயம்/ஐதரோகுளோரைடு முன்னிலையில் ஒடுக்குதல் வினைக்கு உட்படுத்தி 1-நாப்தலீன் தயோல் தயாரித்தல் நடைமுறையில் பின்பற்றப்படும் தயாரிப்பு முறையாகும்.
பலேடியம் வினையூக்கியின் முன்னிலையில் 1-புரோமோநாப்தலீனை சிலில்தயோலேட்டுடன் சேர்த்து வினைபுரியச் செய்து தொடர்ந்து சிலாதயோயீத்தரை நீராற்பகுப்புக்கு உட்படுத்தியும் 1-நாப்தலீன் தயோல் தயாரிக்கப்படுகிறது. முதலில் 1-புரோமோநாப்தலீனிலிருந்து பெறப்படும் கிரிக்கனார்டு வினைக் காரணியிலிருந்து இது பெறப்பட்டது. இவ்வினைக்காரணியுடன் கந்தகத்தைச் சேர்த்து சூடுபடுத்தி தொடர்ந்து அமிலமாக்கல் வினையின் மூலம் சேர்மம் பெறப்பட்டது. 1-நாப்தலீன்சல்போனிக் அமிலத்துடன் முப்பீனைல்பாசுபீனைச் சேர்த்து அயோடின் வினையூக்க ஒடுக்க வினை மூலமாகவும் இதைத் தயாரிக்கலாம்.
# 1-நாப்தலீன் தயோல்

## வினைகள்

டெட்ராமெத்திலீன்டையமீன் முன்னிலையில் 1-நாப்தலீன் தயோல் பியூட்டைல் இலித்தியத்துடன் வினைபுரிந்து 2-இலித்தியம் வழிப்பெறுதியைக் கொடுக்கிறது.
# லங்காவி பன்னாட்டு வானூர்தி நிலையம்

**லங்காவி பன்னாட்டு வானூர்தி நிலையம்** ; (ஆங்கிலம்: *Langkawi International Airport*; மலாய்: *Lapangan Terbang Antarabangsa Langkawi*) என்பது மலேசியா, கெடா மாநிலத்தின் லங்காவி தீவில் அமைந்துள்ள ஒரு பன்னாட்டு வானூர்தி நிலையம் ஆகும்.  
இந்த வானூர்தி நிலையம், கெடா மாநில மக்களுக்கும்; பெர்லிஸ் மாநில மக்களுக்கும்; வானூர்திச் சேவையை வழங்கும் வானூர்தி நிலையமாக விளங்குகிறது. உள்நாட்டுச் சேவை; வெளிநாட்டுச் சேவை என இரு வகையான சேவைகளை வழங்கி வருகிறது.  
2019-ஆம் ஆண்டில், இந்த வானூர்தி நிலையத்திற்கு வருகை புரிந்தவர்களின் எண்ணிக்கை 2,946,150. அதே வேளையில் 44,599 விமான இயக்கங்களும் நடைபெற்று உள்ளன.